โบรกฯแนะเก็บ 7 หุ้นมีภูมิคุ้มกันจากความผันผวนของศก.
บจ.หลักทรัพย์ เอเซีย พลัส หั่นเป้าดัชนีสิ้นปีเหลือ 1,427 จุด แนะเก็บ 7 หุ้นมีภูมิคุ้มกันจากความผันผวนของศก.อย่าง TASCO(
22 ก.ค. 2558

บริษัทหลักทรัพย์ เอเซีย พลัส จำกัด ระบุในบทวิเคราะห์(22 ก.ค.)ว่า ดังที่ได้นำเสนอว่า นักวิเคราะห์ ASPS ได้ทยอยปรับประมาณการกำไรในปี 2558 ลงในหลายบริษัทดังที่ได้นำเสนอก่อนหน้าคือ กลุ่มธนาคารพาณิชย์ ปรับลดประมาณการกำไรลง 9% (จากการปรับลดคาดการณ์กำไรฯ ของ 5 ธ.พ. ใหญ่) ตามมาด้วย กลุ่มพลังงานที่ปรับลดประมาณการกำไรลดลงราว 13.2% (จากการปรับลดกำไรของ PTTEP และ PTT ลง) ส่วนกลุ่มที่จะปรับลดหลังจากนี้ คือกลุ่มเกษตร-อาหาร คาดว่าจะปรับลด CPF ลงราว 40% จากประมาณการเดิม และ GFPT เตรียมจะปรับลด 20% จากประมาณการเดิม จากผลกระทบภัยแล้ง ทำให้ผลผลิตทางการเกษตรลดลง กระทบต่อต้นทุนในการเลี้ยงสัตว์บกมีแนวโน้มสูงขึ้น
ตามมาด้วยกลุ่มบันเทิง มีการปรับประมาณการกำไรของ MCOT และ RS ลง เนื่องจากรายได้ค่าโฆษณาไม่เป็นไปตามเป้าหมาย เนื่องจากภาวะเศรษฐกิจที่ซบเซา ขณะที่ต้นทุนค่าใช้จ่ายเพิ่มขึ้นจากการตัดจำหน่ายใบอนุญาตทีวีดิจิทัล ทั้งนี้ ในกลุ่มอุตสาหกรรมที่เหลือน่าจะเห็นการปรับประมาณการหลังการประกาศงบการเงิน 2Q58 (กลางเดือน ส.ค.) จากการประเมินในเบื้องต้นคาดว่ากำไรสุทธิต่อหุ้นของตลาด (EPS) ในปี 2558 และ 2559 ลดลงจากประมาณการเดิม 3.8 และ 3.5% เหลือ 92.17 และ 105.5 บาท ตามลำดับ นับเป็นการปรับลดประมาณการเป็นครั้งที่ 2 หลังจากเมื่อสิ้นงวด 1Q58 ฝ่ายวิจัยได้ปรับลดประมาณการฯ ปีนี้ และปีหน้าลง 7.3 และ 4.3% ตามลำดับ ส่งผลให้ดัชนีเป้าหมาย ณ สิ้นปี 2558 อิง Expected P/E 15.5 เท่า อยู่ที่ 1427 จุด จึงคาดว่าดัชนียังมีโอกาสปรับลงต่อ
กลยุทธ์การลงทุนจึงยังแนะนำเลือกหุ้นที่มีภูมิคุ้มกันจากความผันผวนของเศรษฐกิจเช่น กลุ่มก่อสร้าง อย่าง TASCO([email protected]27.5), CK ([email protected]31.25) หรือกลุ่มปิโตรเคมีอย่างเช่น IRPC ([email protected]5.8) หรือกลุ่มที่มีรายได้ที่แน่นนอนอย่าง THCOM ([email protected]51) และ BTS ([email protected]12)